Nesseby naturreservat

Nesseby naturreservat er et naturreservat utenfor bygda Nesseby i Nesseby kommune i Finnmark. Naturreservatet omfatter Løkholmen, tidevannsbukta innenfor og neset sør for Nesseby kirke. Det har et samlet areal på 753 dekar, hvorav 660 dekar utgjør sjø. 

Naturreservatet ble etablert i 1991 for å bevare et viktig rasteområde for våtmarksfugler. Ved fjære sjø tørrlegges store mudderbanker som er rike på bløtbunnsdyr som gir næring til vadefugler som blant annet sandlo, myrsnipe, dvergsnipe, tundrasnipe, polarsnipe, brushane, lappspove, svømmesnipe og andefugler. 

 Referanser 
Nesseby i Miljødirektoratets naturbase. Besøkt 27. mai 2017.

Norsk institutt for skog og landskap. Markslagstatistikk  for Nesseby naturreservat. Besøkt 27. mai 2017.

Lovdata. Forskrift om vern av Nesseby naturreservat i Unjargga, Nesseby kommune, Finnmark. Besøkt 27. mai 2017.

Kategori:Naturreservater i Finnmark
Kategori:Verneområder i Nesseby
Kategori:Verneområder opprettet i 1991